
ДО
ПРЕДСЕДАТЕЛЯ НА
ОБЩИНСКИ СЪВЕТ
БУРГАС



ДОКЛАДНА ЗАПИСКА
от
 ЙОРДАНКА АНАНИЕВА
за Кмет на Община Бургас, съгласно Заповед №281/02.02.2018 г.


ОТНОСНО: Заявление за изменение на разрешително за водовземане на минерална вода от находище „Изворище“, с. Изворище, община Бургас.



УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

           С Решение № 13 от 22.01.2013 г. на министъра на околната среда и водите, на Община Бургас бе предоставено безвъзмездно, за срок от 23 години, управлението и ползването на находище на минерална вода, изключителна държавна собственост - „Изворище“,                               с. Изворище, община Бургас.
           След проведени от Община Бургас подробни, допълнителни проучвания на находище „Изворище“, със Заповед № РД-179 от 06.03.2014 г. на Министъра на околната среда и водите са утвърдени експлоатационните ресурси  на находището – 10,39 л/сек, както и технически възможния дебит на водовземните съоръжения, разкрили минерална вода: сондаж Б-81 – 3,41 л/сек и сондаж Б-108 – 6,98 л/сек.
           За ползването на минералните води от предоставеното на Община Бургас находище, на основание §133, ал.7, т.1, буква „б“ и т.2, буква „в“ от ПЗР към ЗИД на Закона за водите, Кметът на Община Бургас, след решение на Общински съвет, издава разрешително за водовземане на минерална вода.
           Към настоящия момент, разрешеният за ползване дебит от сондаж Б-81 е 0,46 л/сек, предоставен с разрешително за водовземане на минерална вода, издадено от Министъра на околната среда и водите, като компетентен орган, до предоставяне управлението на находище „Изворище“ на Община Бургас. Свободните водни количества – 2,95 л/сек. За сондаж Б-108 има издадено от Община Бургас едно разрешително за водовземане на минерална вода, при сезонна експлоатация, с разрешен средноденонощен дебит 3,77 л/сек, свободните водни количества от сондаж Б-108 са съответно 3,21 л/сек.
           Издаденото от кмета на Община Бургас Разрешително № Е-6/23.06.2016 г. за водовземане на минерална вода, на „Водоснабдяване и канализация“ ЕАД, гр. Бургас, е с цел на ползване на минералната вода – за питейно-битово водоснабдяване на кв. Банево,   гр. Бургас. Крайният срок на действие на разрешителното е 01.07.2026 г.
           В Община Бургас е постъпило заявление с вх. №26-00-693/24.11.2017 г. от „Водоснабдяване и канализация“ ЕАД, гр. Бургас за изменение на Разрешително № Е-6/ 23.06.2016 г. за водовземане на минерална вода от съществуващо водовземно съоръжение - сондаж Б-108 на находище „Изворище“. 
           Искането на титуляря е за изменение на параметрите на разрешеното използване на минерална вода, изразяващо се в увеличаване на разрешения годишен воден обем от                30000 м3/год. на 45000 м3/год. и изменение в периода на ползване – преминаване от сезонна към целогодишна експлоатация, като съответно разрешения средноденонощен дебит от 3,77 л/с се променя на 1,43 л/с.
           На основание чл.52, ал.3 от Закона за водите параметрите на исканото водовземане от „Водоснабдяване и канализация“ ЕАД, гр. Бургас са съгласувани с Басейнова дирекция за Черноморски район Варна с писмо с  вх. № 26-00-693(2)/18.12.2017 г. В изпълнение на чл.62а, ал.1 и ал.2 и чл.75 от Закона за водите на интернет страницата на Община Бургас от 08.01.2018 г. е обявена инициативата на „Водоснабдяване и канализация“ ЕАД, гр. Бургас за водовземане на минерална вода. След изтичане на законоустановения срок в Община Бургас няма постъпили предложения и възражения.
            Титулярят на Разрешително № Е-6/23.06.2016 г. за водовземане на минерална вода от съществуващо водовземно съоръжение сондаж Б-108 е изплатил дължимата „такса за водовземане“ до 2017 г. включително и е изпълнил всички условия по разрешителното за водовземане.
            Предвид гореизложеното, на основание чл.21, ал.1, т.8 от ЗМСМА и §133, ал.7 от ПЗР към ЗИД на Закона за водите във връзка с чл.52, ал.1, т.3, чл.76, ал.1 и чл.78а от Закона за водите, предлагам Общински съвет Бургас да вземе следното:         


                                                    РЕШЕНИЕ:


1. Изменя Разрешително № Е-6/23.06.2016 г. за водовземане на минерална вода от съществуващо водовземно съоръжение - сондаж Б-108 от находище „Изворище“, издадено на „Водоснабдяване и канализация“ ЕАД, гр. Бургас, както следва:
В раздел: „Параметри на разрешеното водовземане“:
Разрешен средноденонощен дебит  -  1,43 л/сек
Разрешен годишен воден обем  - 45 000 м3/год.
Разрешен сезонен воден обем – 45 000 м3/год., целогодишна експлоатация
В раздел „Разпределение на разрешения годишен воден обем за различните цели на ползване на минералната вода“: Годишно: до 45 000 м3/год.
2. Останалите раздели в Разрешително № Е-6/23.06.2016 г. за водовземане на минерална вода от съществуващо водовземно съоръжение - сондаж Б-108 от находище „Изворище“  не се променят.

